ai4bharat/Pralekha huggingface dataset:
பிரதமர் அலுவலகம்
108-வது இந்திய அறிவியல் மாநாட்டில் ஜனவரி 3-ஆம் தேதி பிரதமர் உரையாற்றுகிறார்
108-வது இந்திய அறிவியல் மாநாட்டில் ஜனவரி 3, 2023 காலை 10:30 மணிக்கு காணொலிக் காட்சி வாயிலாக பிரதமர் திரு நரேந்திர மோடி உரையாற்றுவார்.
“மகளிர் மேம்பாட்டுடன் நிலையான வளர்ச்சிக்கு அறிவியல் மற்றும் தொழில்நுட்பம்” என்பது இந்த ஆண்டு மாநாட்டின் கருப்பொருளாகும். நிலையான வளர்ச்சி, பெண்களுக்கு அதிகாரம் அளித்தல் மற்றும் இவற்றை அடைவதில் அறிவியல் மற்றும் தொழில்நுட்பத்தின் பங்கு போன்ற விஷயங்கள் குறித்து மாநாட்டில் விவாதிக்கப்படும். ஸ்டெம் என்று அழைக்கப்படும் அறிவியல், தொழில்நுட்பம், பொறியியல் மற்றும் கணிதம் ஆகிய துறைகளில் கல்வி, ஆராய்ச்சி வாய்ப்புகள் மற்றும் பொருளாதார பங்களிப்புகளில் பெண்களின் ஈடுபாட்டோடு, கற்பித்தல், ஆராய்ச்சி மற்றும் தொழில்துறை ஆகியவற்றில் உயரிய நிலையை பெண்கள் அதிகளவில் எட்டுவதற்கான வழிகள் குறித்தும் மாநாட்டில் கலந்து கொள்பவர்கள் ஆலோசிப்பார்கள். அறிவியல் மற்றும் தொழில்நுட்பத்தில் பெண்களின் பங்களிப்பை எடுத்துரைக்கும் சிறப்பு நிகழ்ச்சியில், பிரபல பெண் விஞ்ஞானிகளின் சொற்பொழிவுகள் இடம்பெறும்.
இந்திய அறிவியல் மாநாட்டை முன்னிட்டு ஏராளமான இதர நிகழ்ச்சிகளும் நடத்தப்படும். குழந்தைகளிடையே அறிவியல் ஆர்வம் மற்றும் ஈடுபாட்டை ஊக்குவிப்பதற்காக குழந்தைகளுக்கான அறிவியல் மாநாடும் நடைபெறும். உயிரி பொருளாதாரத்தை மேம்படுத்தவும், இளைஞர்களிடையே விவசாயத்தை ஊக்குவிக்கவும் விவசாயிகளுக்கான அறிவியல் மாநாடு உகந்த தளமாக செயல்படும். பழங்குடி சமூகத்தைச் சேர்ந்த பெண்களின் வளர்ச்சியில் கவனம் செலுத்தி, பழங்காலம் முதல் நம் நாட்டில் நிலவும் அறிவுசார்முறை மற்றும் நடைமுறைகளின் அறிவியல் சார்ந்த காட்சிமுறையை பழங்குடி அறிவியல் மாநாடு பிரதிபலிக்கும்.
மாநாட்டின் முதல் அமர்வு 1914-ஆம் ஆண்டு நடைபெற்றது. இந்த ஆண்டு தனது நூற்றாண்டு விழாவைக் கொண்டாடும் ராஷ்டிரசன்ட் துகாடோஜி மகாராஜ் நாக்பூர் பல்கலைக்கழகத்தில் 108-வது இந்திய அறிவியல் மாநாடு நடைபெறும்.
பாதுகாப்பு அமைச்சகம்
ஏர் மார்ஷல் திரு. பிரதீப் பத்மாகர் பாபட், விஎஸ்எம் இந்திய விமானப்படை நிர்வாகப் பொறுப்பு அதிகாரியாக பதவியேற்றார்
ஏர் மார்ஷல் திரு. பிரதீப் பத்மாகர் பாபட், விஎஸ்எம் இந்திய விமானப் படை நிர்வாக பொறுப்பு அதிகாரியாக இன்று  பதவியேற்றார். இதற்கு முன்பு இப்பதவியிலிருந்த ஏர் மார்ஷல் எச்.என். பகவத், ஏவிஎஸ்எம் விஎம் 31.10.2018 அன்று ஓய்வுபெற்றதை தொடர்ந்து, ஏர் மார்ஷல் திரு. பி.பி.பாபட், அப்பதவியில் நியமிக்கப்பட்டுள்ளார். ஏர் மார்ஷல் திரு. பி.பி.பாபட், இந்திய விமானப்படையின் நிர்வாகப் பிரிவில் 1983ஆம் ஆண்டு மே 28ஆம் தேதி பணியில் அமர்த்தப்பட்டார்.
சமூக நிதி மற்றும் அதிகாரமளித்தல் அமைச்சகம்
‘கிரண்’ என்ற 24 மணி நேர இலவச மனநல மறுவாழ்வு உதவி எண் : மத்திய அமைச்சர் திரு.தவார்சந்த் கெலாட் தொடக்கம்
‘‘கிரண்’’ என்ற 24 மணி நேர, இலவச மனநல மறுவாழ்வு உதவி எண்-ஐ , மத்திய சமூக நீதி மற்றும் அதிகாரமளித்தல் துறை அமைச்சர் திரு.தவார்சந்த் கெலாட் இன்று காணொலி காட்சி மூலம் தொடங்கி வைத்தார். கொரோனா தொற்று நேரத்தில், மனநலம் பாதிப்பு சம்பவங்கள் அதிகரிப்பதை முன்னிட்டு, அவர்களுக்கு உதவ இந்த உதவி எண்ணை சமூக நீதி அமைச்சகத்தின், மாற்றுத்திறனாளிகள் மேம்பாட்டுத்துறை தொடங்கியுள்ளது. இந்த உதவி எண், சிறு புத்தகம் மற்றும் போஸ்டர்களையும் அமைச்சர் திரு. தவார்சந்த் கெலாட் வெளியிட்டார். உதவி எண் செயல்படும் விதத்தையும் அவர் பார்வையிட்டார். இந்நிகழ்ச்சியில் மாற்றுத்திறனாளிகளுக்கான மேம்பாட்டுத் துறை செயலாளர் திருமதி. சகுந்தலா டி. காப்லின் கலந்து கொண்டார். இந்த உதவி எண் செயல்படும் விதம் குறித்து இணை செயலாளர் திரு. பிரபோத் சேத் விளக்கினார்.
இந்நிகழ்ச்சியில் பேசிய மத்திய அமைச்சர் திரு. தவார்சந்த் கெலாட், ‘‘விரைவான பரிசோதனை, முதல் உதவி, உளவியல் உதவி, மனநலம், ஆக்கபூர்வமான நடவடிக்கைகளை மேம்படுத்துல் போன்றவற்றை வழங்கும் நோக்கத்துடன், ‘கிரண்’ உதவி எண் மனநல மறுவாழ்வு சேவைகளை அளிக்கும் என்று தெரிவித்தார்.
மனஅழுத்தம், பதற்றம், மனசோர்வு, பீதியில் தாக்குதல் நடத்துதல், தற்கொலை எண்ணங்கள், கொரோனா தொற்று சூழலால் ஏற்பட்ட மனநல பிரச்னைகள் போன்ற பிரச்னைகளுக்கு இந்த உதவி எண் சேவை அளிக்கும்.
தனிநபர்கள், குடும்பங்கள், தொண்டு நிறுவனங்களுக்கு, பெற்றோர் சங்கங்கள், மறுவாழ்வு மையங்கள், மருத்துவமனைகள் மற்றும் நாடுமுழுவதும் உதவி தேவைப்படுவோருக்கு இந்த உதவி எண் மூலம் 13 மொழிகளில் முதல்கட்ட ஆலோசனை வழங்கப்படும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1651963
வணிகம் மற்றும் தொழில்துறை அமைச்சகம்
இந்தியாவின் அணுகுமுறை திட்டத்திற்கு அமைச்சரவை ஒப்புதல்: சர்வதேச அளவில் வகைப்படுத்தப்பட்ட பொருள்கள் மற்றும் சேவைகளுக்கான பதிவு குறியீடுகளுக்கான நைஸ் ஒப்பந்தம்
 சர்வதேச அளவில் வகைப்படுத்துவதற்கான அடையாள அர்த்தமுள்ள கூறுகள் அமைப்பை உருவாக்குவதற்கான வியன்னா ஒப்பந்தம்  தொழில் துறை வடிவமைப்புகளுக்கான சர்வதேச வகைபாடுகளை உருவாக்குவதற்கான லோகர்னோ ஒப்பந்தம்
பிரதமர் திரு.நரேந்திர மோடி தலைமையிலான மத்திய அமைச்சரவை  சர்வதேச அளவில் வகைப்படுத்தப்பட்ட பொருள்கள் மற்றும் சேவைகளுக்கான பதிவு குறியீடுகள் தொடர்பான நைஸ் ஒப்பந்தம்.
 சர்வதேச அளவில் வகைப்படுத்தப்பட்ட அடையாள அர்த்தமுள்ள கூறுகள் குறித்த வியன்னா ஒப்பந்தம்  தொழில் துறை வடிவமைப்புகளுக்கான சர்வதேச வகைபாடுகளை உருவாக்குவதற்கான லோகர்னோ ஒப்பந்தம் ஆகியவற்றுக்கான இந்தியாவின் அணுகுமுறை திட்டத்திற்கு ஒப்புதல் வழங்கியது.
நைஸ், வியன்னா மற்றும் லோகர்னோ ஒப்பந்தங்களில் தொடர்பு ஏற்படுத்துவது இந்தியாவில் அறிவுசார் சொத்து அலுவலகத்திற்கு உதவும். உலகளவில் பின்பற்றப்படும் பகுப்பாய்வுகளின்படி வணிக முத்திரை மற்றும் வடிவமைப்பு விண்ணப்பங்களுக்கான பிரிவுகளை இது எளிதாக்கும்.
சர்வதேச பகுப்பாய்வு அமைப்புகளில் இந்திய வடிவமைப்புகள், அடையாள அர்த்தமுள்ள கூறுகள் மற்றும் பொருள்கள் இடம் பெறுவதற்கு இது வாய்ப்பளிக்கும்.
இந்த தொடர்பு வெளிநாட்டு முதலீட்டாளர்களுக்கு இந்தியாவில் அறிவுசார் சொத்து அலுவலகங்கள் தொடர்பான நம்பிக்கையை ஏற்படுத்தும் என்று எதிர்பார்க்கப்படுகிறது.
மாற்றியமைப்பதில் மறுஆய்வு மற்றும் முடிவு மேற்கொள்வதற்கான நடைமுறைகளில் உரிமைகளை நிலைநாட்டுவதற்கு ஒப்பந்தத்தின் கீழ் வசதி செய்யப்படும்.
பிரதமர் அலுவலகம்
சாஃப்ட்பேங்க் குழுமத்தின் வாரிய இயக்குநர் மற்றும் நிறுவனர் மசாயோஷி சன்-னுடன் பிரதமர் நரேந்திர மோடி சந்திப்பு
டோக்கியோ-வில் சாஃப்ட்பேங்க் குழுமத்தின் வாரிய இயக்குநரும், நிறுவனருமான மசாயோஷி சன்னை பிரதமர் திரு.நரேந்திர மோடி, மே 23, 2022-ல் சந்தித்துப் பேசினார். இந்தியாவின் ஸ்டார்ட்அப் துறையில் சாஃப்ட்பேங்க்-கின் பங்களிப்புக்கு பிரதமர் பாராட்டு தெரிவித்தார். இந்தியாவில் தொழில்நுட்பம், எரிசக்தி மற்றும் நிதி போன்ற முக்கிய துறைகளில் சாஃப்ட்பேங்க்-கின் எதிர்கால பங்களிப்பு குறித்து இருவரும் ஆலோசனை நடத்தினர்.
இந்தியாவில் தொழில் செய்வதை எளிதாக்கும் வகையில் மேற்கொள்ளப்பட்ட பல்வேறு சீர்திருத்தங்கள் குறித்து இருவரும் விவாதித்தனர். இந்தியாவில் சாஃப்ட்பேங்க்-கின் முதலீட்டை அதிகரிக்கும் வகையிலான குறிப்பிடத்தகுந்த திட்டங்கள் குறித்து இருவரும் கருத்துக்களை பகிர்ந்துகொண்டனர்.
நிதி அமைச்சகம்
ஜவுளி மற்றும் வேளாண் தவிர்த்து இதர பொருட்கள் மீதான அடிப்படை சுங்கவரி விகிதங்கள் 21 முதல் 13 ஆக குறைப்பு
ஏற்றுமதிகளை ஊக்குவிப்பது, உள்நாட்டு உற்பத்தியை அதிகரிப்பது, உள்நாட்டு மதிப்பு கூட்டலை மேம்படுத்துவது, பசுமை எரிசக்தி மற்றும் இயங்கு தன்மையை ஊக்குவிப்பது ஆகிய நோக்கங்களோடு 2023-24 ஆம் ஆண்டிற்கான மத்திய நிதிநிலை அறிக்கையை மத்திய நிதி மற்றும் பெரு நிறுவன விவகாரங்கள் அமைச்சர் திருமதி நிர்மலா சீதாராமன் வெளியிட்டார்.
இதன்படி ஜவுளி மற்றும் விவசாயம் அல்லாத இதர பொருட்கள் மீதான அடிப்படை சுங்கவரி விகிதங்கள் 21 முதல் 13ஆகக் குறைக்கப்பட உள்ளது. இதனால் விளையாட்டுப் பொருட்கள், சைக்கிள்கள், வாகனங்கள் உள்ளிட்ட சில பொருட்களின் அடிப்படை சுங்கவரி, செஸ் வரி முதலியவற்றில் சிறு மாற்றங்கள் தேவைப்படுகின்றன.
மின்சார வாகனங்களின் மின்கலத்திற்குத் தேவையான லித்தியம்-அயான் செல்களின் உற்பத்தியில் பயன்படுத்தப்படும் பொருட்களின் இறக்குமதி மீதான சுங்கவரிக்கு விலக்கு அளிக்கப்படுகிறது. சமையலறையில் பயன்படுத்தப்படும் மின்சார புகை போக்கியின் உற்பத்தியை ஊக்குவிக்கும் வகையில் மாற்றங்கள் கொண்டு வரப்படும்.
எரிசக்தி மாற்றத்திற்கு வலு சேர்க்கும் வகையிலும், எத்தனால் கலப்பு திட்டத்திற்கு ஆதரவளிக்கவும், வீரியமிக்க எதைல் ஆல்கஹால் மீதான அடிப்படை சுங்கவரி விலக்கப்படும். கடல்சார் பொருட்களின் ஏற்றுமதி போட்டித் தன்மையை அதிகரிக்க உள்நாட்டு இறால் தீவன உற்பத்திக்கான முக்கிய உள்ளீடுகளில் அடிப்படை சுங்க வரி குறைக்கப்படும் என்று நிதி அமைச்சர் அறிவித்தார்.
((Visitor Counter : 140
பெட்ரோலியம் மற்றம் இயற்கை எரிவாயு அமைச்சகம்
சமையல் எரிவாயுவுக்கான மானியங்கள்
மத்திய அமைச்சர் திரு தர்மேந்திர பிரதான், இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளதாவது:
சமையல் எரிவாயு சிலிண்டர்களுக்கான மானியத் தொகை:
01.02.2021 நிலவரப்படி 1.08 கோடி சமையல் எரிவாயு நுகர்வோர் தங்களுக்கு மானியம் தேவையில்லை என்று தெரிவித்துவிட்டதாக எண்ணெய் விற்பனை நிறுவனங்கள் தெரிவித்துள்ளன. சமையல் எரிவாயு உள்ளிட்ட பெட்ரோலியப் பொருட்களின் விலை, சர்வதேச சந்தையில் சம்பந்தப்பட்ட பொருட்களின் விலையை சார்ந்துள்ளது. எனினும், மானியத்துடன் கூடிய சமையல் எரிவாயுவின் விலையைக் கட்டுப்படுத்த அரசு தொடர்ந்து நடவடிக்கைகளை மேற்கொண்டு வருவதால் நுகர்வோருக்கு மானிய விலையில் இந்தப் பொருட்கள் கிடைக்கின்றன. மானியத்துடன் கூடிய சமையல் எரிவாயுவுக்கு வழங்கப்படும் மானியம் சர்வதேச சந்தையின் ஏற்ற/ இறக்கத்தை பொருத்தும், அரசின் முடிவின் அடிப்படையிலும் நிர்ணயிக்கப்படும்.
சர்வதேச சந்தையில் கச்சா எண்ணெயின் விலை:
சர்வதேச சந்தையில் கச்சா எண்ணெயின் விலை அன்றாடம் ஏற்றத்தாழ்வுகளை சந்தித்து வருகிறது. 2015-16 ஆம் நிதி ஆண்டில் இந்தியாவிற்கான கச்சா எண்ணெயின் விலை ஒரு பீப்பாய்க்கு 46.17 அமெரிக்க டாலராகவும், 2019-2020 ஆம் நிதியாண்டில் அது 60.47 அமெரிக்க டாலராகவும் நிர்ணயிக்கப்பட்டிருந்தது. 2015-16 ஆம் நிதி ஆண்டில் 202.85 மில்லியன் மெட்ரிக் டன்னாக இருந்த கச்சா எண்ணையின் இறக்குமதி, 2019-20 ஆம் நிதியாண்டில் 226.95 மில்லியன் மெட்ரிக் டன்னாக அதிகரித்தது.
சமையல் எரிவாயு இணைப்புகள்:
ஏழை குடும்பங்களுக்கு சுகாதாரமான சமையல் எரிவாயுவை வழங்குவதற்காக பிரதமரின் உஜ்வலா திட்டம் அறிமுகப்படுத்தப்பட்டது. இதன் கீழ் 5 கோடி இலவச எரிவாயு இணைப்புகள் வழங்க திட்டமிட்டிருந்ததை அடுத்து, அது 8 கோடியாக நீட்டிக்கப்பட்டது. இந்தத் திட்டத்தின் இலக்கு 2019-ஆம் ஆண்டு செப்டம்பர் மாதமே எட்டப்பட்டது. இந்தத் திட்டம் செயல்படுத்த பட்டதையடுத்து 1.4.2016-இல் 61.9 சதவீதமாக இருந்த சமையல் எரிவாயு இணைப்புகளின் எண்ணிக்கை, 1.1.2021-இல் 99.5 சதவீதமாக உயர்ந்தது. 2021 ஜனவரி 1-ஆம் தேதி வரை நாட்டில் மொத்தம் 28.74 கோடி நுகர்வோருக்கு சமையல் எரிவாயு இணைப்புகள் வழங்கப்பட்டுள்ளன. நுகர்வோரின் தேவையை நிறைவேற்றும் வகையில் 1.4.2016 முதல் 1.1.2021 வரை 7208 சமையல் எரிவாயு விநியோக நிலையங்களை எண்ணெய் விற்பனை நிறுவனங்கள் ஏற்படுத்தியுள்ளன. 1.1.2021 அன்று நிலவரப்படி, நாட்டில் 199 சமையல் எரிவாயு நிரப்பும் ஆலைகள் இயங்குகின்றன.
எத்தனால் கொள்முதல்:
எத்தனால் கலந்த பெட்ரோல் திட்டத்தின் கீழ், எத்தனால் கொள்முதல் கொள்கையை மத்திய பெட்ரோலியம் மற்றும் இயற்கை எரிவாயு அமைச்சகம் வெளியிட்டது. கரும்புச்சாறு, சர்க்கரை, சர்க்கரைப் பாகு போன்றவற்றிலிருந்து தற்போது எத்தனால் கொள்முதல் செய்யப்படுகிறது.
2015-16-இல் 111.4 கோடி லிட்டர் எத்தனால் வாங்கப்பட்ட நிலையில், 2016-17-இல் 66.5 கோடி லிட்டர் எத்தனாலும், 2017-18-இல் 150.5 கோடி லிட்டர் எத்தனாலும், 2018-19-இல் 188.6 கோடி லிட்டர் எத்தனாலும், 2019-20-இல் 173.0 எத்தனாலும் கொள்முதல் செய்யப்பட்டது.
பிரதமர் அலுவலகம்
பிரதமர் அலுவலக அலுவலர்கள் மற்றும் சிறப்பு பாதுகாப்புப் படை வீரர்களை பிரதமர் சந்தித்தார்
பிரதமர் திரு. நரேந்திர மோடி இன்று புது தில்லியில் லோக் கல்யாண் மார்கில் உள்ள பிரதமர் அலுவலக அலுவலர்கள் மற்றும் சிறப்பு பாதுகாப்பு படை வீரர்களை சந்தித்து புத்தாண்டு வாழ்த்துகளை பரிமாறிக்கொண்டார். இந்த கலந்துரையாடலில் 1000க்கும் மேற்பட்டோர் பங்கேற்றனர். அவர்கள் ஆற்றும் நற்பணிகளை பாராட்டிய பிரதமர், வருங்காலத்திலும் அவர்கள் தங்கள் முயற்சிகளை தொடரவேண்டும் என்று கேட்டுக் கொண்டார்.
(Visitor Counter : 111
நிதி அமைச்சகம்
மத்திய அரசு ஊழியர்களுக்கு 2 சதவீத கூடுதல் அகவிலைப்படி அளிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் மத்திய அரசு ஊழியர்களுக்கு கூடுதலாக இரண்டு சதவீத அகவிலைப்படி அளிக்க ஒப்புதல் அளித்துள்ளது. இதேபோல் ஓய்வூதியதாரர்களுக்கும் இரண்டு சதவீத அகவிலைப்படி நிவாரணம் அளிக்க ஒப்புதல் அளிக்கப்பட்டுள்ளது. அடிப்படை ஊதியம்/ஓய்வூதியத்தில் தற்போது 7 சதவீத அகவிலைப்படி அளிக்கப்படுகிறது. இந்த உயர்வு 01.07.2018 முதல் அளிக்கப்பட உள்ளது. விலைவாசி உயர்வை சமாளிக்கும் வகையில் இந்த அகவிலைப்படி உயர்வு அளிக்கப்படுகிறது.
இந்த அகவிலைப்படி உயர்வு காரணமாக அரசுக்கு ஆண்டுக்கு ரூ. 6112.20 கோடி கூடுதலாக செலவாகும் என்பதுடன், 2018-19 நிதியாண்டில் ரூ. 4074.50 கோடி  கூடுதலாக செலவாகும்.
இதன் மூலம் 48.41 லட்சம் மத்திய அரசு ஊழியர்கள் மற்றும் 62.03 லட்சம் ஓய்வூதியதாரர்கள் பயனடைவார்கள்.
7வது ஊதியக் குழுவின் பரிந்துரைகள் அடிப்படையில் ஏற்கப்பட்ட விகிதத்தில் இந்த உயர்வு அளிக்கப்பட்டுள்ளது.
பிரதமர் அலுவலகம்
மைசூரு தசரா விழாவின் காட்சிகளை பிரதமர் பகிர்ந்துள்ளார்
மைசூரு தசரா விழாவின் காட்சிகளை பகிர்ந்துள்ள பிரதமர் திரு நரேந்திர மோடி, தங்களின் கலாச்சாரத்தையும், பாரம்பரியத்தையும், அழகிய முறையில் பாதுகாப்பதற்காக மைசூரு மக்களின் உறுதியை பாராட்டினார். அண்மையில், 2022 யோகா தின நிகழ்வின் போது தமது மைசூரு பயணத்தின் இனிய நினைவுகளை பிரதமர் நினைவு கூர்ந்தார்.
குடிமக்களில் ஒருவரின் ட்விட்டரை மேற்கோள் காட்டி, பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது;
“மைசூரு தசரா கண்கொள்ளா காட்சியைக் கொண்டுள்ளது. தங்களின் கலாச்சாரத்தையும், பாரம்பரியத்தையும், அழகிய முறையில் பாதுகாப்பதற்காக மைசூரு மக்களை நான் பாராட்டுகிறேன். அண்மையில், 2022 யோகா தின நிகழ்வின் போது எனது மைசூரு பயணத்தின் இனிய நினைவுகளை நான் கொண்டிருக்கிறேன்”.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின்  - தர நியம அமைப்பின் வழிகாட்டிகளுக்கான பயிற்சித் திட்டம் சென்னையில் இன்று துவங்கியது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம், தரநிலைகள் அமைப்புகளுக்கான, இரண்டு நாள் வழிகாட்டிகள் பயிற்சி நிகழ்ச்சியை 17.08.23 இன்று ஹோட்டல் சவேரா, சென்னையில் துவங்கியது. தென் மண்டலத்தைச் சேர்ந்த பல்வேறு பள்ளிகள்/கல்லூரிகளைச் சேர்ந்த 68 வழிகாட்டிகள் பயிற்சித் திட்டத்தில் பங்கேற்றார்கள் .
திருமதி.G.பவானி, இயக்குனர் மற்றும் தலைவர் , BIS, வழிகாட்டிகள் பயிற்சி திட்டத்தை துவக்கி வைத்து, திட்டத்தின் நோக்கங்களை விளக்கினார். அவர் பேசும் போது “இந்த திட்டத்தின் நோக்கம், மாணவர்களின் வளர்ச்சி மற்றும் தேசிய நலனுக்காக இளம் தலைமுறையினரின் அணுகுமுறைகளை மறுசீரமைக்கும் நோக்கத்துடன் வழிகாட்டிகளுக்கு விழிப்புணர்வை வழங்குவதாகும்; தரநிலை கலாச்சாரத்தை அறிமுகப்படுத்துதல் மற்றும் வாழ்க்கை மற்றும் சமூகத்தில் தரநிலைகளின் தாக்கம் குறித்து மாணவர்களை உணர்த்துதல்; தேசிய மற்றும் சர்வதேச தரங்களின் முக்கியத்துவத்தை செயல்படுத்தவும் பாராட்டவும் மற்றும் தரநிலைப்படுத்தல் பணிகளில் பங்கேற்க அவர்களை ஊக்குவிக்கும் வகையில் தொழில்துறையில் ஒரு தொழிலைத் தேர்ந்தெடுக்க மாணவர்களுக்கு உதவுதல் போன்றவை இந்த பயிற்சியின் நோக்கமாகும்” என்றார்.
திரு. யு எஸ் பி யாதவ், துணை இயக்குநர் ஜெனரல், தெற்கு மண்டல அலுவலகம் BIS, முக்கிய சிறப்புரையாற்றினார். அவர் பேசும் போது “குழந்தைகளே எதிர்காலம் மற்றும் வலுவான, துடிப்பான மற்றும் ஆற்றல்மிக்க தேசத்தை கட்டியெழுப்புவதற்கான அடித்தளத்தை உருவாக்குகிறார்கள். குழந்தைகள் வளரும் பருவத்திலேயே, மதிப்புகள் அவர்களின் இளம் மனங்களில் விதைக்கப்பட்டு, ஒரு தேசத்தின் எதிர்காலத்தை மாற்றும் திறனைக் கொண்ட ஒரு சக்தியாக மாறுகின்றது. தரநிலைப்படுத்தலின் அடிப்படையிலான தர உணர்வு, துரிதப்படுத்தப்பட்ட பொருளாதார வளர்ச்சியின் தூண்களில் ஒன்றாகும், மேலும் மாணவர்கள் தரத்தின் முக்கியத்துவத்தைப் அறிந்துகொள்ள அவர்களை தூண்டுவதும், தரநிலைகள் மற்றும் தரநிலைப்படுத்தல் சம்பந்தமான பாடங்களின் மூலம் அவர்கள் சமூக விழிப்புணர்வை மேம்படுத்தவும் முடியும். மேலும், இத்தகைய செயல்பாடுகளை ஆதரிக்கும் நோக்கத்துடன் இந்திய தர நிர்ணய அமைவனம், தரம் மற்றும் தரநிர்ணய துறைகளில் இளம் திறமையாளர்களுக்கு கற்றுக்கொள்வதற்கான வாய்ப்புகளை வழங்குவதன் மூலம் பள்ளிகள் மற்றும் கல்லூரிகளில் தரநிலைக் கழகங்களை உருவாக்கியுள்ளது. கல்வி நிறுவனத்தின் உத்தியோகபூர்வ ஆசிரியர்கள் / வழிகாட்டிகள் கலங்கரை விளக்கங்களாகச் செயல்படுவார்கள், மாணவர்களின் படைப்பாற்றலை மேம்படுத்தவும், அறிவியல் மனோபாவத்தை மேம்படுத்தவும் வழிகாட்டியாக ஊக்குவிப்பார்கள்” என்றார்.
BIS இன் சென்னை கிளை அலுவலகத்தை சேர்ந்த திரு. பி.ஜே.கௌதம், இணை இயக்குநர் மற்றும் ஸ்ரீ. ஸ்ரீஜித் மோகன், இணை இயக்குநர், வழிகாட்டிகள் பயிற்சித் திட்டத்தை நடத்துவார்கள். நிகழ்ச்சி நாளை 18.08.23 அன்று நிறைவடைகின்றது.
இந்திய போட்டிகள் ஆணையம்
மெட்சோ ஓயிஜ் நிறுவனத்தின் கனிமத் தொழிலை அவுடோடெக் ஓயிஜ் நிறுவனம் கையகப்படுத்த சிசிஐ ஒப்புதல்
மெட்சோ ஓயிஜ் நிறுவனத்தின் கனிமத் தொழிலை அவுடோடெக் ஓயிஜ் நிறுவனம் கையகப்படுத்துவதற்கு, இந்திய போட்டியியல் ஆணையம் , போட்டிச்சட்டம் 2002-ன் பிரிவு 31-ன் கீழ் இன்று ஒப்புதல் அளித்துள்ளது. விரிவான தகவல்களுக்கு : https://pib.gov.in/PressReleasePage.aspx?PRID=1632361
-----
(Visitor Counter : 175
PIB Headquarters
சென்னை விமான நிலையத்தில் காந்தி மூலை – கண்காட்சி
மகாத்மா காந்தியடிகளின் 150 வது பிறந்த நாளைக் கொண்டாடும் வகையில் சென்னை விமான நிலையத்தில் காந்தி மூலை அமைக்கப்பட்டுள்ளது. விமான நிலையத்தின் உள்நாட்டு வருகை பகுதியில் காந்தியடிகளை நினைவு கூறும் வகையில் அமைக்கப்பட்டுள்ள இந்தக் கண்காட்சியை, இந்திய விமான ஆணையகத்தின் தலைவர் திருமிகு அஞ்சலி மகாபாத்ரா அண்மையில் திறந்து வைத்தார்.
கண்காட்சியில் வைக்கப்பட்டுள்ள டயல் செய்யும் தொலைபேசியின் ரிசீவரை எடுத்து காதில் வைத்தால் காந்தியின் குரல் கேட்கும். மேலும், மகாராஷ்டிராவில் உள்ள சேவா கிராம் ஆசிரமத்தின் சிறிய மாதிரி, கைராட்டை, கலைப் பொருட்களின் மாதிரிகள், காந்தியடிகளின் தமிழ்நாட்டு வருகையையும், இங்குள்ள தலைவர்கள் மற்றும் பொதுமக்களுடன் அவர் உரையாடுவதையும் காட்டும் புகைப்படங்கள் ஆகியவை இந்தக் கண்காட்சியில் இடம்பெற்றுள்ளன.
பயணிகள், குறிப்பாக அடுத்த தலைமுறைக்கு, தேசத் தந்தையின் வாழ்க்கையையும், பணிகளையும் எடுத்துரைக்கும் விதமாக பிரம்மாண்டமான திரைகளில் காந்தி திரைப்படங்கள், வீடியோக்களும் இங்கு திரையிடப்படுகின்றன. சென்னை விமான நிலையத்திற்கு வந்து போகும் பயணிகளை இந்தக் கண்காட்சி பெரிதும் ஈர்த்துள்ளது.
புது தில்லி ராஜ்காட்டில் உள்ள தேசிய காந்தி அருங்காட்சியகத்துடன் இணைந்து சென்னை விமான நிலையம் இந்தக் கண்காட்சியை அமைந்துள்ளது.
பிரதமர் அலுவலகம்
இந்திய கிரிக்கெட் அணிக்கு பிரதமர் பாராட்டு
ஆஸ்திரேலியாவுக்கு எதிரான போட்டியில் வெற்றி பெற்றுள்ள இந்திய கிரிக்கெட் அணிக்கு, பிரதமர் திரு நரேந்திர மோடி பாராட்டு தெரிவித்துள்ளார்.
“ஆஸ்திரேலியாவில் இந்திய கிரிக்கெட் அணி வெற்றி பெற்றுள்ளது நம்மை மகிழ்ச்சிக் கடலில் ஆழ்த்தியுள்ளது. வீரர்களின் அபார ஆற்றலையும், வேட்கையையும் போட்டி முழுவதிலும் காண முடிந்தது. அதே போன்று தான் அவர்களது வானளாவிய நோக்கமும், சிறப்பான மனஉறுதியும், எடுத்துக் கொண்ட தீர்மானமும். அணியினருக்கு பாராட்டுகள் ! உங்களது வருங்கால முயற்சிகளுக்கு எனது மனமார்ந்த வாழ்த்துகள்”, என்று பிரதமர் தெரிவித்துள்ளார்.
பஞ்சாயத்து ராஜ் அமைச்சகம்
ஊரகப் பகுதிகளில் கொவிட்-19 பரவலைத் தடுக்க நாடெங்கிலும் உள்ள கிராமப் பஞ்சாயத்துகள் துரித நடவடிக்கைகளை எடுத்து வருகின்றன.
நாட்டின் உள்ளடங்கிய பகுதிகளில் கொவிட்-19 பரவலைத் தடுக்க நாடெங்கிலும் உள்ள மாவட்ட நிர்வாகங்களும், கிராமப் பஞ்சாயத்துகளும் சுறுசுறுப்பாக நடவடிக்கைகளை எடுத்து வருகின்றன. பொது முடக்க விதிகள் மீறப்படாமல் இருப்பதற்கும், தனி நபர் விலகல் விதிமுறைகள் கட்டாயமாகப் பின்பற்றப்படுவதை உறுதி செய்வதற்கும் மாநில அரசுகள், மாவட்ட நிர்வாகங்கள் மற்றும் கிராமப் பஞ்சாயத்துகளோடு நெருங்கி இந்திய அரசின் பஞ்சாயத்து ராஜ் அமைச்சகம் பணியாற்றி வருகிறது.
பஞ்சாயத்து அளவில் பல்வேறு முயற்சிகள் எடுக்கப்பட்டு வரும் நிலையில், அவை சிறந்த நடவடிக்கைகளின் எடுத்துக்காட்டுகளாக மற்றவர்களால் பின்பற்றப்படலாம்.
(
உணவுப் பதப்படுத்துதல் தொழிற்சாலைகள் அமைச்சகம்
திருமதி. ஹர்சிம்ரத் கவுர் பாதல், வேளாண் செயலாக்கக் கூட்டமைப்பின் விளம்பரதாரர்களுடன் இணைய மாநாடுகளை நடத்துகிறார்.
மத்திய உணவுப் பதப்படுத்தும் தொழில்துறை அமைச்சர் திருமதி. ஹர்சிம்ரத் கவுர் பாதல், வேளாண் பதப்படுத்தும் கூட்டமைப்புகளுக்கான உள்கட்டமைப்பை உருவாக்குவதற்கான திட்டத்தின் கீழ் உணவுப் பதப்படுத்தும் தொழில்கள் அமைச்சகத்தின்  ஆதரவுடன் நடந்து கொண்டிருக்கும் வேளாண் செயலாக்கக் கூட்டமைப்புகளின்  விளம்பரதாரர்களுடன் வீடியோ மாநாடுகளை நடத்தினார். மத்திய உணவுப் பதப்படுத்தும் தொழில் துறை  அமைச்சர் திரு ராமேஸ்வர் தேலியும் மாநாடுகளில் கலந்து கொண்டார்.
அமைச்சகம் ஒப்புதல் அளித்த 36 திட்டங்கள் அசாம், ஆந்திரா, பீகார், குஜராத், ஹரியானா, இமாச்சலப் பிரதேசம், ஜம்மு-காஷ்மீர், கர்நாடகா, கேரளா, மத்தியப் பிரதேசம், மகாராஷ்டிரா, பஞ்சாப், ராஜஸ்தான், தமிழ்நாடு, உத்தரகண்ட் மற்றும் உத்தரப்பிரதேசம் ஆகிய மாநிலங்களில் மதிப்பாய்வு செய்யப்பட்டது. விளம்பரதாரர்கள் மத்திய உணவுப் பதப்படுத்தும் தொழில்துறை அமைச்சருடன் உரையாடிய போது திட்டங்களைச் செயல்படுத்துவதில் அவர்கள் பெற்ற அனுபவங்கள் / சிக்கல்களைப் பகிர்ந்து கொண்டனர்.
இந்தத் திட்டங்களில் தேவையான நேரடிக் களஆய்வின் தேவையை மாற்றுவதற்கு உணவுப் பதப்படுத்தும் தொழில்கள் அமைச்சகம்  ஒரு புதிய வழிமுறையை வகுத்துள்ளது என்று திருமதி. ஹர்சிம்ரத் கவுர் பாதல் கூறினார். தகவல் தொழில்நுட்பக் கருவிகளை மேம்படுத்துவதன் மூலம் மாதாந்திரக் கள ஆய்வுகள் இணையம் வாயிலாகவே மேற்கொள்ளப்படுகின்றன. ஒரு திட்டத்தின் முன்னேற்றத்தைக் கண்காணித்து மதிப்பீடு செய்யும் முறை ஒரு குழுவால், கள ஆய்வு மாதிரியைக் கொண்டு மேற்கொள்ளப்படுகிறது.
ஆயுஷ்
9-வது சர்வதேச தினத்தை ஒட்டி யோகா திருவிழா தொடங்க 100 நாட்களே உள்ளன
மத்திய ஆயுஷ் அமைச்சகம் மொரார்ஜி தேசாய் நேஷனல் இன்ஸ்டிடியூட் ஆஃப் யோகாவுடன்  இணைந்து, 2023 மார்ச் 13,14 ஆகிய தேதிகளில் டெல்லியின் டால்கடோரா மைதானத்தில் யோகா திருவிழாவையும், இதனைத் தொடர்ந்து மார்ச் 15-ம் தேதி யோகா பயிற்சிப் பட்டறைகளையும் ஏற்பாடு செய்துள்ளது. இந்த ஆண்டின் சர்வதேச யோகா தினம்  இந்தியாவின் ஜி-20 தலைமையில் கருப்பொருளான "ஒரே உலகம், ஒரே ஆரோக்கியம்" என்ற கொள்கையை பிரதிபலிக்கிறது.
மத்திய ஆயுஷ் மற்றும் துறைமுகங்கள், கப்பல் மற்றும் நீர்வழிகள் துறை அமைச்சர் திரு.சர்பானந்தா சோனோவால், யோகா திருவிழா 2023-ஐத் தொடங்கி வைக்கிறார்.
யோகா திருவிழா 2023 என்பது 9-வது சர்வதேச யோகா தினத்தின் 100 நாட்கள் கவுண்ட்டவுனை நினைவுகூரும் ஒரு நிகழ்வாகும். அன்றைய தினம், நாடு முழுவதும் 100 நாட்களுக்கு, 100 நகரங்களில் 100 அமைப்புகள் யோகா தொடர்பான தங்களது செயல்பாடுகளைத் தொடங்கும்.
இந்த ஆண்டு, யோகா திருவிழாவில் அங்கன்வாடி பணியாளர்கள்/ஆஷா பணியாளர்கள்/சுயஉதவிக் குழுக்கள், மகளிர் நல அமைப்புகள் உள்ளிட்ட பல துறைகளைச் சேர்ந்தவர்கள் பங்கேற்கவுள்ளனர். மத்திய ஆயுஷ் அமைச்சகம் கடந்த 8 ஆண்டுகளாக சர்வதேச யோகா தினக் கொண்டாட்டத்தை வெற்றிகரமாக ஏற்பாடு செய்து சர்வதேச ஆதரவைப் பெற்றுள்ளது. இந்திய அரசின் மற்ற அமைச்சகங்கள் / அமைப்புகள் / நிறுவனங்களின் ஆதரவின் மூலம் ஆயுஷ் அமைச்சகமானது யோகாவின் செய்தியை உலகளவில் எடுத்துச் செல்வதில் கடந்த 8 ஆண்டுகளில் பல்வேறு முன்னேற்றங்களைக் கண்டுள்ளது.
குறு சிறு மற்றும் நடுத்தர தொழில் துறை அமைச்சகம்
இணையம் மூலமான விற்பனையின் போது காதி மற்றும் கிராமத் தொழில்கள் ஆணையத்தின் காகித கட்டுதல் பயன்பாடு பொதுமக்களின் பாராட்டுகளைப் பெற்றுள்ளது
இரண்டு மாதங்களுக்கு முன்பு மின் வணிகத்தில் நுழைந்துள்ள காதி மற்றும் கிராமத் தொழில்கள் ஆணையம், நெகிழி மாசை தடுப்பதற்கும், 'பசுமை வேதியியல்' என்னும் அதன் கொள்கையை சார்ந்தும், முதல் நாள் முதலே கையால் செய்யப்பட்ட காகிதங்களையே பொருட்களை கட்டுவதற்காக பயன்படுத்துகிறது.
கையால் செய்யப்பட்ட உறைகள் மற்றும் அட்டை பெட்டிகள் உள்ளிட்டவற்றையே நீர் சார்ந்த பொருட்கள் தவிர மற்ற பொருட்களை கட்டுவதற்கு காதி மற்றும் கிராம தொழில் வாரியம் பயன்படுத்துகிறது. இந்த செயல் பொது மக்களின் பாராட்டை பெற்றுள்ளது.
சுற்றுப்புற சூழலுக்கு தீங்கு விளைவிக்கும் நெகிழியின் பயன்பாட்டை தவிர்க்குமாறு மின் வணிக நிறுவனங்களுக்கு தேசிய பசுமை தீர்ப்பாயம் உத்தரவிட்டுள்ள நிலையில், காதி மற்றும் கிராமத் தொழில் ஆணையம் கையால் செய்யப்பட்ட காகிதங்களை பயன்படுத்துவது முக்கியத்துவம் பெறுகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653768
(Visitor Counter : 102
பிரதமர் அலுவலகம்
சரக்கு வருவாய் ஈட்டுவதில் புதிய சாதனை படைத்ததற்காக தெற்கு மத்திய ரயில்வேக்கு பிரதமர் பாராட்டு
தெற்கு மத்திய ரயில்வே தொடங்கப்பட்டதிலிருந்து மிக அதிகளவில் சரக்கு வருவாய் ஈட்டி புதிய சாதனை படைத்துள்ளதற்கு பிரதமர் திரு நரேந்திர மோடி பாராட்டு தெரிவித்துள்ளார்.
தெற்கு மத்திய ரயில்வேயின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு;
“நல்ல முன்னேற்றம்! பொருளாதார வளர்ச்சிக்கும் சிறந்த அறிகுறி.”